Aleksandar Podvinec
Aleksandar Podvinec (rođen: Aleksandar Šandor Podvienetz) (Vukovar, 29. 11. 1880 - Vinkovci, 25. 4. 1902), mladi i talentirani austrougarski slikar s kraja 19. vijeka.

Biografija 
Aleksandar Podvinec je rođen 29. 11. 1880 u skromnoj vukovarsko-židovskoj porodici urara Maksa Podvienetza i supruge mu Berta Kohn. Tečno je govorio mađarski, njemački i srpskohrvatski jezik. Kao vrlo talentirani student crtanja, Aleksandar je dobio stipendiju za studij u Budimpešti. Po završetku srednjoškolskog obrazovanja na likovnoj školi u Zagrebu, u jesen 1897, bio je primljen na Kraljevsku akademiju u Budimpešti. Prema službenim podacima akademije, upisao je semestar 1897 i pohađao je satove redovito. U ljeto 1901, nakon četverogodišnjeg studija, Aleksandar je uspješno diplomirao slikarstvo na akademiji. Državni komitet Ugarske je 1899 kupio jednu od Aleksanderovih slika pod nazivom "Pletilja i njezina lampa". 1900 izlagao je svoje radove u Nacionalnom salonu u Budimpešti. Zahvaljujući svojem profesoru, Ballu Endreu, Aleksander je sudjelovao na dobro znanoj Nacionalnoj izložbi u Budimpešti gdje je prodao nekoliko svojih slika. Pošto je bio prepoznat kao nadareni umjetnik, Aleksander je dobio mađarsku stipendiju za doškolovanje u Minhenu. Njegov san da se u Parizu bavi slikanjem je tragično prekinut. Aleksanderu je prilikom služenja obveznog vojnog roka u Austro-ugarskoj vojsci puknulo slijepo crijevo. Umro je u Vinkovcima 25. 4. 1902 sa tek 21 godinom života. Aleksander je iza sebe ostavio slike naslikane u ulju na platnu, slike portreta i krajolika, te skice. Veliki dio Aleksanderove porodice je stradao tijekom Drugog svjetskog rata i Holokausta.

Reference

Literatura 
 

Biografije, Vukovar
Austrougarski Jevreji
Hrvatski Židovi
Austrougarski slikari
Hrvatski slikari
Jevrejski slikari